**15.08.2023 жылғы KZ84RYS00426920 «Лунцзянь» жолдар мен көпірлердің құрылысы бойынша жауапкершілігі шектеулі акционерлік қоғамының ҚР филиалының «Қызылорда-Павлодар-Успенка-РФ шекарасы» автомобиль жолын реконструкциялау кезінде пайдаланылатын №7 және 9 учаскелерде шөгінді жыныстарды өндіруді жүргізуге арналған «Тау-кен жұмыстарының жоспары» (12-424 км.Кызылорда-Жезқазған участкесі, 24+00–76+00 жол учаскесі) белгіленіп отырған қызмет туралы өтініші бойынша**

**ұсыныстар мен ескертулердің жиынтық кестесі**

**ХАТТАМА**

Жиынтық кесте жасалған күні: 18.09.2023 г.

Жиынтық кесте жасалған орын: Қызылорда облысы бойынша ЭД Экологиялық реттеу және бақылау комитеті ҚР ЭГТРМ

Қоршаған ортаны қорғау саласындағы уәкілетті органның атауы: Қызылорда облысы бойынша ЭД Экологиялық реттеу және бықылау комитеті ҚР ЭГТРМ

Мүдделі мемлекеттік органдардың ескертулері мен ұсыныстарын жинау туралы хабарланған күн: 16.08.2023 г.

Мүдделі мемлекеттік органдардың ескертулері мен ұсыныстарын беру мерзімі: 16.08-14.09.2022 г.

Мүдделі мемлекеттік органдардың ескертулері мен ұсыныстарын жинақтау:

|  |  |  |
| --- | --- | --- |
| **№** | **Мүдделі мемлекеттік орган** | **Ескерту мен ұсыныстар** |
| 1 | Қызылорда облысының табиғи ресурстар және табиғат пайдалануды реттеу басқармасы | Қызылорда облысының табиғи ресурстар және табиғат пайдалануды реттеу басқармасы «Лунцзянь» жолдар мен көпірлердің құрылысы бойынша жауапкершілігі шектеулі АҚ-ның ҚР филиалының «Қызылорда-Павлодар-Успенка-РФ шекарасы» автомобиль жолын реконструкциялау кезінде пайдаланылатын №7 және 9 учаскелерде шөгінді жыныстарды өндіруді жүргізуге арналған «Тау-кен жұмыстарының жоспары» (12-424 км. Қызылорда-Жезқазған участкесі, 24+00-76+00 жол учаскесі) жобасының белгіленіп отырған қызмет туралы өтінішіне төмендегіні хабарлайды.  Жер қойнауын пайдаланушылар жер қойнауын пайдалану жөніндегі операцияларды, сондай-ақ жердің бүлінуіне байланысты құрылыс және басқа да жер қойнауын пайдалану жөніндегі операцияларды жүргізу барысында Қазақстан Республикасы Экологиялық кодексінің (Бұдан әрі – Кодекс) 397-бабында көзделген экологиялық талаптарды сақтауға міндетті.  Сондай-ақ, кодекстің 238 бабының 4 тармағына сәйкес, атап айтқанда бүлінген жерлерді рекультивациялау бағытын таңдау кезінде:  1) жер бетінің бүліну сипаты;  2) объект орналасқан ауданның табиғи және физикалық-географиялық жағдайлары;  3) осындай ауданның даму перспективалары мен қоршаған ортаны қорғау жөніндегі талаптар ескеріле отырып, объектiнi орналастырудың әлеуметтiк-экономикалық ерекшелiктерi;  4) бүлінген жерлердiң негiзгi алаңын қаратопырақ тараған және ауыл шаруашылығы қарқынды жүретін аймақта жыртылатын алқаптар етіп қалпына келтiру қажеттiгi;  5) қазылған кеңістікте су айдындарын және аршылған жыныстар мен байыту қалдықтары үйінділерінде сәндік бақ-саябақ кешендерін, ландшафтар жасауды қоса алғанда, елді мекендерге тікелей жақын жердегі бүлінген жерлерді бақтар, қосалқы шаруашылықтар және демалыс аймақтары етіп қалпына келтіру қажеттігі;  6) өнеркәсіптік объект аумағында жоспарлау жұмыстарын орындау, қажетсiз шұңқырлар мен үймелердi жою, құрылыс қоқысын жинау және жер учаскесiн абаттандыру;  7) пайдаланылатын жер учаскесiндегi топырақпен жабылуы немесе тегiстелуі қажет жыралар мен су шайған жерлер;  8) міндетті түрде аумақты көгалдандыруды жүргізу ескерілуге тиіс.  Белгіленіп отырған қызмет барысында, кодекстің барлық талаптарының сақталуы қамтамасыз етілуі міндетті болып табылады.  Сонымен қатар, жергілікті елді мекенге дейінгі ара қашықтық «Адамның өмір сүру ортасы мен денсаулығына әсер ету объектілері болып табылатын объектілердің санитариялық-қорғаныш аймақтарына қойылатын санитариялық-эпидемиологиялық талаптар» санитариялық қағидаларын бекіту туралы Қазақстан Республикасы Денсаулық сақтау министрінің м.а. 2022 жылғы 11 қаңтардағы № ҚР ДСМ-2 бұйрығының талаптары сақтала отырып орналасуы қажет.  Және де, «Қызылорда-Павлодар-Успенка-РФ шекарасы» автомобиль жолын реконструкциялау кезінде пайдаланылатын №7 және 9 учаскелерде шөгінді жыныстарды өндіруді жүргізуге арналған тау-кен жұмыстары аяқталғаннан кейін жердің тазалығын қамтамасыз етуге қойылатын талаптар қатаң сақталуы керек.  Қазақстан Республикасы Экология, геология және табиғи ресурстар министрінің 2021 жылғы 30 шілдедегі № 280 бұйрығымен бекітілген экологиялық бағалауды ұйымдастыру және жүргізу жөніндегі нұсқаулыққа сәйкес объектіні көзделіп отырған қызметті іске асыру кезінде қоршаған ортаға және оның компоненттеріне кері әсерін барынша азайтуды ұсынады. |
| 2 | Қызылорда облысының санитариялық-эпидемиологиялық бақылау департаменті | Қазақстан Республикасы Денсаулық сақтау министрлігі санитариялық-эпидемиологиялық бақылау комитетінің Қызылорда облысының санитариялық-эпидемиологиялық бақылау департаменті (бұдан әрі – Департамент) Сізге «Лунцзянь» жолдар мен көпірлердің құрылысы бойынша жауапкершілігі шектеулі акционерлік қоғамының ҚР филиалының («Қызылорда-Павлодар-Успенка-РФ шекарасы» автомобиль жолын реконструкциялау кезінде пайдаланылатын №7 және 9 учаскелерде шөгінді жыныстарды өндіруді жүргізуге арналған «Тау-кен жұмыстарының жоспары» (12-424 км.Кызылорда-Жезқазған участкесі, 24+00–76+00 жол учаскесі)) белгіленіп отырған қызмет туралы өтінішіне төмендегідей мәлімдейді:  Қазақстан Республикасының 2020 жылғы 7 шiлдедегi № 360-VI «Халық денсаулығы және денсаулық сақтау жүйесі туралы» Кодексінің 46-бабы 3-тармағына сәйкес, эпидемиялық маңызды құрылыс объектілерінің жобалары кешенді ведомствадан тыс сараптама құрамындағы мемлекеттік немесе аккредиттелген сараптамалық ұйымдарға сараптама өтуге және санитариялық-қорғаныш аймағы есептік (алдын-ала) өлшемдерін орнатылуға тиіс.  Қазақстан Республикасы Денсаулық сақтау министрінің м.а. 2022 жылғы 11 қаңтардағы № ҚР ДСМ-2 бұйрығы «Адамның өмір сүру ортасы мен денсаулығына әсер ету объектілері болып табылатын объектілердің санитариялық-қорғаныш аймақтарына қойылатын санитариялық-эпидемиологиялық талаптар» cанитариялық қағидаларының 44-тармағына сәйкес, объектілерді реконструкциялау, техникалық қайта жарақтандыру атмосфералық ауаның күтілетін ластануы мен атмосфералық ауаға физикалық әсер етуін есептеумен СҚА жобалары бар болғанда жүргізіледі. Объектіні реконструкциялау және пайдалануға беру аяқталғаннан кейін есептік параметрлер заттық зерттеулер және атмосфералық ауаға әсер етудің физикалық факторларын өлшеу нәтижелерімен расталады.  Сонымен қатар, белгіленіп отырған қызметті орындау барысында халықтың санитариялық-эпидемиологиялық саламаттылығы саласындағы қолданыстағы НҚА талаптарының сақталуын қамтамасыз етілсін. 1-2 қауіптілік сыныбының объектілері үшін санитарлық классификациясына қарай санитариялық-эпидемиологиялық қорытынды алу қажает (егер болмаған жағдайда). 3-5 қауіптілік сыныбының объектілері үшін санитарлық классификациясына қарай қызметін жүзеге асыруды басталғандығы туралы хабарламаны жолдау қажет. |
| 3 | Қызылорда облысының ауыл шаруашылығы және жер қатынастары басқармасы | Қызылорда облысының ауыл шаруашылығы және жер қатынастары басқармасы, ҚР Экологиялық Кодекстің 73-бабының 2-тармағы 2-тармақшасына сәйкес, Қазақстан Республикасы Экология және табиғи ресурстар министрлігі Экологиялық реттеу және бақылау комитетінің Қызылорда облысы бойынша экология департаменті «Лунцзянь» жолдар мен көпірлердің құрылысы бойынша жауапкершілігі шектеулі акционерлік қоғамының ҚР филиалының («Қызылорда-Павлодар-Успенка-РФ шекарасы» автомобиль жолын реконструкциялау кезінде пайдаланылатын №7 және №9 учаскелерде шөгінді жыныстарды өндіруді жүргізуге арналған «Тау-кен жұмыстарының жоспарына») белгіленіп отырған қызмет туралы №KZ84RYS00426920 өтінішіне ескертпелер мен ұсыныстар жоқ екендігін хабарлайды.  Сонымен қатар, ««Лунцзянь» жолдар мен көпірлердің құрылысы бойынша жауапкершілігі шектеулі акционерлік қоғамының ҚР филиалының («Қызылорда-Павлодар-Успенка-РФ шекарасы» автомобиль жолын реконструкциялау кезінде пайдаланылатын №7 және №9 учаскелерде шөгінді жыныстарды өндіруді жүргізуге арналған) Тау-кен жұмыстары үшін кен орнының жер қойнауын пайдалануға арналған тиісті рұқсат немесе келісім-шарт алған жағдайда, ҚР Жер кодексінің талаптарына сәйкес жер учаскелерін жергілікті атқарушы органдармен рәсімдеуі қажет екендігін білдіреді. |
| 4 | Қызылорда облысының өнеркәсіп және кәсіпкерлік басқармасы | Ұсыныстар мен ескертулер жоқ |
| 5 | Сырдария ауданының әкімдігі | Ұсыныстар мен ескертулер жоқ |
| 6 | Қызылорда облысы бойынша экология департаменті | Қазақстан Республикасының 02.01.2021 ж. №400-VI Экологиялық кодексінің 245-бабында қарастырылған экологиялық талаптарды сақтау.  Қоршаған ортаға әсер етуге міндетті бағалау немесе стратегиялық экологиялық бағалау жүргізу кезінде белгіленіп отырған қызметтің немесе әзірленетін құжаттың жануарлар дүниесінің жай-күйіне, мекендеу ортасына, жануарлардың миграциясы жолдары мен көбею жағдайларына ықпалы ескерілуге және бағалануға тиіс, сондай-ақ жануарлар дүниесі объектілерінің мекендеу ортасы мен көбею жағдайларын, жануарлардың миграциясы жолдары мен шоғырлану орындарын сақтау жөніндегі іс-шаралар айқындалуға тиіс, сондай-ақ жабайы жануарлардың мекендеу ортасы ретінде ерекше құнды болып табылатын учаскелерге қолсұғылмаушылық қамтамасыз етілуге тиіс.  Экологиялық кодексінің 238-бабына сәйкес, жердi пайдалану кезiндегi экологиялық талаптарын сақтау.  Жер қойнауын пайдалану жөніндегі операцияларды жүргізу, жерді бүлдіруге байланысты құрылыс және басқа да жұмыстарды орындау кезінде:  1) Қазақстан Республикасының заңнамасына сәйкес жер қойнауын пайдалану жөніндегі операцияларды жүргізуге, құрылыс және басқа да тиісті жұмыстарды орындауға бөлінген жер учаскелерінің (жердің) шегінен тыс жерде өсімдік қабаты мен топырақ қабатын бүлдіруге; 2) топырақтың құнарлы қабатын сату немесе басқа адамдардың меншігіне беру мақсатында алуға тыйым салынады.  Бүлінген жерлерді рекультивациялау бағытын таңдау кезінде:  1) жер бетінің бүліну сипаты;  2) объект орналасқан ауданның табиғи және физикалық-географиялық жағдайлары;  3) осындай ауданның даму перспективалары мен қоршаған ортаны қорғау жөніндегі талаптар ескеріле отырып, объектiнi орналастырудың әлеуметтiк-экономикалық ерекшелiктерi;  4) бүлінген жерлердiң негiзгi алаңын қаратопырақ тараған және ауыл шаруашылығы қарқынды жүретін аймақта жыртылатын алқаптар етіп қалпына келтiру қажеттiгi;  5) қазылған кеңістікте су айдындарын және аршылған жыныстар мен байыту қалдықтары үйінділерінде сәндік бақ-саябақ кешендерін, ландшафтар жасауды қоса алғанда, елді мекендерге тікелей жақын жердегі бүлінген жерлерді бақтар, қосалқы шаруашылықтар және демалыс аймақтары етіп қалпына келтіру қажеттігі;  6) өнеркәсіптік объект аумағында жоспарлау жұмыстарын орындау, қажетсiз шұңқырлар мен үймелердi жою, құрылыс қоқысын жинау және жер учаскесiн абаттандыру;  7) пайдаланылатын жер учаскесiндегi топырақпен жабылуы немесе тегiстелуі қажет жыралар мен су шайған жерлер;  8) міндетті түрде аумақты көгалдандыруды жүргізу ескерілуге тиіс.  Жер учаскелері өнеркәсіптік қалдықтарды жинақтау, сақтау, көму үшін пайдаланылған жағдайда, олар мынадай талаптарға сай келуге:  1) өнеркәсіптік қалдықтарды көму полигондарын жобалаудың, салудың және пайдаланудың санитариялық-эпидемиологиялық қағидалары мен нормаларына сәйкес келуге;  2) су айдыны, ауыл шаруашылығы алқаптары, ормандар, өнеркәсіптік кәсіпорындар жағына еңісі 1,5 пайыз жерде сыйымдылық түбінен екі метрден жоғары емес ызасу тұрғанда әлсіз сүзетін топырақтың болуы;  3) елді мекенге қатысты жел өтіне қарсы жақта және жерасты суы ағынының бағыты бойынша төмен орналасуы;  4) тасқын су мен нөсер суы басып қалмайтын жерде орналасуы;  5) инженерлік сүзуге қарсы қорғанышы, периметрі бойынша қоршауы және көгалдандырылуы, қатты жабыны бар кірме жолдарының болуы;  6) жер учаскесінен шығатын жерүсті және жерасты ағыны су объектілеріне түспеуге тиіс. |